Csalókat keres a rendőrség - haon.hu
HAON HAON Sziréna Debrecen hírei Csalókat keres a rendőrség Csalókat keres a rendőrség	2015.04.23 14:11	© Fotók: police.hu
Debrecen – A Debreceni Rendőrkapitányság a lakosság segítségét kéri. A Debreceni Rendőrkapitányság Bűnügyi Osztálya 09010/589/2015. bűnügyi számon csalás bűntett elkövetésének gyanúja miatt folytat nyomozást ismeretlen tettesek ellen.
A rendelkezésre álló adatok szerint két nő 2015. február 16-án 12 óra 11 perc körüli időben a sértett folyószámlájáról, az ahhoz tartozó bankkártyával egy Debrecenben, a Piac utcán található egyik ATM automatából készpénzt vett fel. Az elkövetőkről egy biztonsági kamera felvételeket készített.
Az egyik ismeretlen nő 20-25 év körüli, haja szőke, normál testalkatú, aki a bűncselekmény elkövetésekor sötét kabátot viselt. Társa egy 20-25 év körüli nő, haja szőke, az elkövetés idején sötét kabátot viselt.
A Debreceni Rendőrkapitányság kéri, hogy aki a képeken látható nőket felismeri vagy a bűncselekmény elkövetésével kapcsolatban információval rendelkezik, jelentkezzen – személyesen – a Debreceni Rendőrkapitányság Bűnügyi Osztályán (Debrecen, Budai Ézsaiás utca 4. szám) vagy hívja telefonon a nap 24 órájában elérhető 06-52/457-040 számot, illetve névtelensége megőrzése mellett tegyen bejelentést az ingyenesen hívható 06-80-555-111 „Telefontanú” zöld számán (h-cs: 8-16, p: 8-13), vagy a 107-es, 112-es központi segélyhívó telefonszámok valamelyikén. A bejelentéseket a rendőrség bizalmasan kezeli.
VISSZA A KEZDŐOLDALRA	Címkék: ATM, automata, csalás, készpénz, rendőrség	0Hozzászólás	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	Még	1000